STEC ผุดบริษัทย่อยใหม่ ลุยธุรกิจโรงงานผลิตไฟฟ้า
STEC ผุดบริษัทย่อย "สเตคอน เพาเวอร์" ลุยธุรกิจโรงงานผลิตพลังงานไฟฟ้าทุกประเภท มีทุนจดทะเบียน 1 ลบ. หวังรองรับการขยายธุรกิจด้านพลังงานในอนาคต
15 พ.ย. 2559

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC ระบุว่าบริษัทได้จัดตั้งบริษัทย่อยขึ้นมีชื่อว่า บริษัท สเตคอน เพาเวอร์ จำกัด (STECON  POWER CONPANY LIMITED.) ประกอบกิจการเกี่ยวกับโรงงานผลิตพลังงานไฟฟ้าทุกประเภท เพื่อรองรับการขยายธุรกิจในด้านพลังงานของบริษัทในอนาคต มีทุนจดทะเบียน 1,000,000 บาท แบ่งเป็นหุ้นสามัญ 10,000 หุ้น มูลค่าที่ตราไว้หุ้นละ 100 บาท
ทั้งนี้ บริษัทถือหุ้นร้อยละ  99.97 และนายวัลลภ รุ่งกิจวรเสถียร ถือหุ้นร้อยละ 0.01 รวมทั้งนายภาคภูมิ ศรีชำนิ ถือหุ้นร้อยละ 0.01 โดยมีแหล่งของเงินทุนเป็นเงินทุนหมุนเวียนของบริษัท